《齐天乐 暮蝉》
清代·徐釚

疏林遥挂斜阳淡，抱叶哀吟凄楚。小着冠緌，疑披雾縠，羞学柳塘蛙鼓。

螳螂休怒。看咽露餐霞，清商徐吐。庭树依依，关心似诉人间暑。

小楼横连竹苑。荷香闻十里，红尘犹舞。榆荚阴浓，槐花雨糁，任尔潜栖弱羽。

晚凉稍阻。想无数寒螀，谁为做主。趁炎趋热，人情浑似汝。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。